Unionin tuomioistuimen määräys (yhdeksäs jaosto) 20.09.2024 – [Gašlić] (i)
(asia C-264/24)
Ennakkoratkaisupyyntö – Unionin tuomioistuimen työjärjestyksen 53 artiklan 2 kohta ja 94 artikla – Oikeudellinen yhteistyö yksityisoikeudellisissa asioissa – Tuomioistuimen toimivalta sekä tuomioiden tunnustaminen ja täytäntöönpano siviili- ja kauppaoikeuden alalla – Asetus (EU) N:o 1215/2012 – Sovellettavuus – Kansainvälinen tekijä – Vaatimus niiden syiden esittämisestä, joiden vuoksi unionin tuomioistuimen vastaus on tarpeen – Riittävien täsmennysten puuttuminen – Tutkittavaksi ottamisen edellytysten selvä puuttuminen
1.      Ennakkoratkaisukysymykset  – Tutkittavaksi ottaminen – Velvollisuus esittää unionin tuomioistuimelle riittävästi tietoja asiaan liittyvistä tosiseikoista ja lainsäädännöstä – Velvollisuuden ulottuvuus yksityisoikeudellisissa asioissa tehtävän oikeudellisen yhteistyön alalla  – Yhteen ainoaan jäsenvaltioon rajoittuvaa oikeusriitaa koskeva kysymys  – Liittymäkohdasta, joka tekee pyydetyn tulkinnan välttämättömäksi oikeusriidan ratkaisemiselle, ei ole annettu tietoja – Tutkittavaksi ottamisen edellytysten selvä puuttuminen
(SEUT 267 artikla; Euroopan unionin tuomioistuimen perussäännön 23 artikla; unionin tuomioistuimen työjärjestyksen 53 artiklan 2 kohta ja 94 artikla; Euroopan parlamentin ja neuvoston asetus N:o 1215/2012)
(ks. 16–21 ja 25–28 kohta)
2.      Oikeudellinen yhteistyö yksityisoikeudellisissa asioissa – Tuomioistuimen toimivalta ja tuomioiden täytäntöönpano siviili- ja kauppaoikeuden alalla – Asetus N:o 1215/2012 – Soveltamisala – Kansainvälisen tekijän olemassaolo – Oikeusriita, jonka asianosaisilla on kotipaikka on samassa jäsenvaltiossa – Oikeusriidan kohde tai kyseessä oleva tilanne koskee useita jäsenvaltioita tai kolmatta maata  – Kuuluminen soveltamisalaan
(Euroopan parlamentin ja neuvoston asetus N:o 1215/2012)
(ks. 22–24 kohta)
Ratkaisu
Općinski sud u Novom Zagrebun (Novi Zagrebin alioikeus, Kroatia) 4.4.2024 antamalla välipäätöksellä esittämä ennakkoratkaisupyyntö on selvästi jätettävä tutkimatta.
i      Tämän asian nimi on kuvitteellinen nimi. Se ei vastaa asian minkään asianosaisen todellista nimeä.